Islam abangan iku sesebutane Wong Jawa kang ngrasuk agama Islam nanging sajrone mraktekake agamane isih Sinkretis karo agama sadurunge yaiku agama Hindhu, Buda, lan Animisme. Tembung 'abangan' kadhapuk saka Basa Jawa sing tegese werna "abang," sesebutan iki sing kawitan nggawe yaiku Clifford Geertz￼￼, nanging saiki tegese tembung kuwi wis gumeser. Saiki tetembungan "Abangan" lumrahe ngrujuk marang apa kang diarani Adat tinimbang hukum Islam kang murni (Saréngat Islam). Sajroning kapracayan kasebut isih bisa ditemoni tradisi-tradisi saka Hindhu, Buda, lan Animisme sing wus campur bawur amung bisa dititeni saka adat utawa kabiyasane thok, nanging pirang-pirang sarjana duwe panggagas yen apa kang lumrahe sacara klasik kinira wujuding varian islam ing Indonesia, ing negara liya malah perangane agama iku dhewe. 